phoneee/thai-legal-corpus huggingface dataset:
กฎกระทรวงกำหนดให้ทางน้ำชลประทานคลองเชื่อมคลองวังโตนด เป็นทางน้ำชลประทานที่จะเรียกเก็บค่าชลประทาน พ.ศ. 2566กฎกระทรวง กำหนดให้ทางน้ำชลประทานคลองเชื่อมคลองวังโตนด เป็นทางน้ำชลประทานที่จะเรียกเก็บค่าชลประทาน พ.ศ. ๒๕๖๖อาศัยอำนาจตามความในมาตรา๘ (๑) แห่งพระราชบัญญัติการชลประทานหลวง พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง(ฉบับที่ ๔) พ.ศ. ๒๕๑๘ และมาตรา ๔๒ วรรคหนึ่งแห่งพระราชบัญญัติการชลประทานหลวง พุทธศักราช ๒๔๘๕ รัฐมนตรีว่าการกระทรวงเกษตรและสหกรณ์ออกกฎกระทรวงไว้ดังต่อไปนี้ให้ทางน้ำชลประทานคลองเชื่อมคลองวังโตนดจากกิโลเมตรที่ ๐.๐๐๐ ในท้องที่ตำบลท่าใหม่ และตำบลโขมง อำเภอท่าใหม่ จังหวัดจันทบุรีถึงกิโลเมตรที่ ๒.๒๐๐ ในท้องที่ตำบลท่าใหม่ และตำบลโขมง อำเภอท่าใหม่ จังหวัดจันทบุรีตามแนวเขตแผนที่ท้ายกฎกระทรวงนี้ เป็นทางน้ำชลประทานที่จะเรียกเก็บค่าชลประทานให้ไว้ ณ วันที่ ๔ เมษายน พ.ศ. ๒๕๖๖ เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้ทางน้ำชลประทานคลองเชื่อมคลองวังโตนด เป็นทางน้ำชลประทานที่จะเรียกเก็บค่าชลประทาน เพื่อให้เกิดประโยชน์จากการใช้น้ำอย่างเต็มที่ และเนื่องจากมาตรา ๘ (๑) แห่งพระราชบัญญัติการชลประทานหลวง พุทธศักราช ๒๔๘๕ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ บัญญัติให้ทางน้ำชลประทานที่จะเรียกเก็บค่าชลประทานต้องกำหนดโดยกฎกระทรวง จึงจำเป็นต้องออกกฎกระทรวงนี้
ข้อบังคับเจ้าพนักงานจราจรจังหวัดพระนครศรีอยุธยาข้อบังคับเจ้าพนักงานจราจรจังหวัดพระนครศรีอยุธยาว่าด้วยการห้ามรถยนต์บรรทุกพ่วงและรถยนต์บรรทุกกึ่งพ่วงเดินรถผ่านถนนในเขตเทศบาลตำบลท่าเรือพ.ศ. ๒๕๕๖ ด้วยปัจจุบันถนนในเขตชุมชนเทศบาลตำบลท่าเรือ (ถนนทางหลวงหมายเลข ๓๐๒๓ตั้งแต่บริเวณปิดกั้นทางรถไฟสามแยกโคกมะนาวถึงสะพานมนตรี พงษ์พาณิชย์ ตำบลท่าเรืออำเภอท่าเรือ จังหวัดพระนครศรีอยุธยา รวมระยะทางยาว ๑,๒๘๐ เมตร) ในชั่วโมงเร่งด่วน มีสภาพปัญหาการจราจรติดขัดมากและมักมีอุบัติเหตุทางถนนเกิดขึ้นบ่อยครั้งเนื่องจากถนนดังกล่าวตั้งอยู่ในเขตชุมชน มีบ้านเรือนตั้งอยู่เป็นจำนวนมากมีสถานศึกษาตั้งอยู่จำนวนหลายแห่งและถนนสายดังกล่าวพาดผ่านตลาดการค้าซึ่งมีประชาชนใช้รถ ใช้ถนนเพื่อจอดซื้อสินค้าเป็นจำนวนมากฉะนั้น เพื่อให้เกิดความสะดวกและความปลอดภัยในการจราจรอาศัยอำนาจตามความในมาตรา ๑๓๙ (๒) (๙) และ (๑๕) แห่งพระราชบัญญัติจราจรทางบก พ.ศ.๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายผู้บังคับการตำรวจภูธรจังหวัดพระนครศรีอยุธยาในฐานะเจ้าพนักงานจราจรจังหวัดพระนครศรีอยุธยา จึงออกข้อบังคับไว้ ดังนี้ข้อ ๑ ข้อบังคับนี้เรียกว่า ข้อบังคับเจ้าพนักงานจราจรจังหวัดพระนครศรีอยุธยาว่าด้วยการห้ามรถยนต์บรรทุกพ่วงและรถยนต์บรรทุกกึ่งพ่วงเดินรถผ่านถนนในเขตชุมชนเทศบาลตำบลท่าเรือพ.ศ. ๒๕๕๖ข้อ ๒ ห้ามรถยนต์บรรทุกพ่วงและรถยนต์บรรทุกกึ่งพ่วงเดินรถผ่านในเขตชุมชนเทศบาลตำบลท่าเรือ(ถนนทางหลวงหมายเลข ๓๐๒๓ ตั้งแต่บริเวณปิดกั้นทางรถไฟสามแยกโคกมะนาวถึงสะพานมนตรีพงษ์พาณิชย์ ตำบลท่าเรือ อำเภอท่าเรือ จังหวัดพระนครศรีอยุธยาข้อ ๓ ข้อบังคับนี้มิให้ใช้บังคับกับรถที่ได้รับอนุญาตจากเจ้าพนักงานจราจรข้อ ๔ บรรดา ข้อบังคับประกาศ หรือระเบียบใดที่ขัดหรือแย้งกับข้อบังคับนี้ให้ยกเลิกและใช้ข้อบังคับนี้แทนข้อ ๕[๑] ข้อบังคับนี้ให้ใช้ตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๓๐ กันยายน พ.ศ. ๒๕๕๖พลตำรวจตรีกรเอก เพชรไชยเวสผู้บังคับการตำรวจภูธรจังหวัดพระนครศรีอยุธยาเจ้าพนักงานจราจรจังหวัดพระนครศรีอยุธยาปริยานุช/ผู้จัดทำ๒๖ พฤศจิกายน๒๕๕๖อุษมล/ผู้ตรวจ๔ ธันวาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๖๒ ง/หน้า ๑๑๖/๒๒ พฤศจิกายน ๒๕๕๖
คำพิพากษาศาลฎีกาที่ 75964หลักกฎหมาย: ยกฟ้อง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 398 - 399/2478 ป.อ. ม. 301ยกฟ้อง()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 398 - 399/2478 ป.อ. ม. 301ยกฟ้อง()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะรักษาความสงบแห่งชาติที่ ๒/๒๕๖๑เรื่องแต่งตั้งผู้ดำรงตำแหน่งในคณะรักษาความสงบแห่งชาติ[๑] เพื่อให้การปฏิบัติหน้าที่ของคณะรักษาความสงบแห่งชาติเป็นไปด้วยความเรียบร้อยและมีประสิทธิภาพ อาศัยอำนาจตามความในมาตรา ๒๖๕ ของรัฐธรรมนูญแห่งราชอาณาจักรไทยประกอบกับมาตรา ๔๒ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช๒๕๕๗ หัวหน้าคณะรักษาความสงบแห่งชาติจึงมีประกาศ ดังต่อไปนี้ข้อ ๑ ให้ยกเลิกประกาศคณะรักษาความสงบแห่งชาติฉบับที่ ๒/๒๕๖๐ เรื่อง แต่งตั้งผู้ดำรงตำแหน่งในคณะรักษาความสงบแห่งชาติ ลงวันที่๒๐ กันยายน พุทธศักราช ๒๕๖๐ข้อ ๒ แต่งตั้งให้บุคคลดังต่อไปนี้ ดำรงตำแหน่งในคณะรักษาความสงบแห่งชาติ๑. พลเอก ประยุทธ์ จันทร์โอชา เป็นหัวหน้าคณะรักษาความสงบแห่งชาติ๒.พลเอก ประวิตร วงษ์สุวรรณ เป็นรองหัวหน้าคณะรักษาความสงบแห่งชาติ๓.พลเอก ธนะศักดิ์ ปฏิมาประกร เป็น รองหัวหน้าคณะรักษาความสงบแห่งชาติ๔.พลเรือเอก ณรงค์ พิพัฒนาศัย เป็นรองหัวหน้าคณะรักษาความสงบแห่งชาติ๕.พลอากาศเอก ประจิน จั่นตอง เป็นรองหัวหน้าคณะรักษาความสงบแห่งชาติ๖. พลตำรวจเอกอดุลย์ แสงสิงแก้ว เป็นรองหัวหน้าคณะรักษาความสงบแห่งชาติ๗. พลเอก อุดมเดช สีตบุตร เป็นสมาชิกคณะรักษาความสงบแห่งชาติ๘. พลเอก อนุพงษ์ เผ่าจินดา เป็นสมาชิกคณะรักษาความสงบแห่งชาติ๙. พลเอก ณัฐ อินทรเจริญ เป็นสมาชิกคณะรักษาความสงบแห่งชาติ๑๐. พลเอก พรพิพัฒน์ เบญญศรี เป็นสมาชิกคณะรักษาความสงบแห่งชาติ๑๑. พลเรือเอก ลือชัย รุดดิษฐ์ เป็นสมาชิกคณะรักษาความสงบแห่งชาติ๑๒.พลอากาศเอก ชัยพฤกษ์ ดิษยะศริน เป็น สมาชิกคณะรักษาความสงบแห่งชาติ๑๓.พลตำรวจเอก จักรทิพย์ ชัยจินดา เป็น สมาชิกคณะรักษาความสงบแห่งชาติ๑๔. นายมีชัย ฤชุพันธุ์ เป็นสมาชิกคณะรักษาความสงบแห่งชาติ๑๕.พลเอก อภิรัชต์ คงสมพงษ์ เป็นเลขาธิการคณะรักษาความสงบแห่งชาติข้อ ๓ ให้สำนักเลขาธิการ คณะรักษาความสงบแห่งชาติทำหน้าที่เป็นหน่วยธุรการของคณะรักษาความสงบแห่งชาติทั้งนี้ ตั้งแต่วันที่ ๑ตุลาคม พุทธศักราช ๒๕๖๑ประกาศ ณ วันที่ ๒๖ กันยายน พุทธศักราช ๒๕๖๑พลเอก ประยุทธ์ จันทร์โอชาหัวหน้าคณะรักษาความสงบแห่งชาติพัชรภรณ์/จัดทำ๑๑กุมภาพันธ์ ๒๕๖๒[๑] ราชกิจจานุเบกษา เล่ม ๑๓๕/ตอนพิเศษ๒๓๙ ง/หน้า ๕๙/๒๗ กันยายน ๒๕๖๑
คำพิพากษาศาลฎีกาที่ 593/2518หลักกฎหมาย: ศาลอุทธรณ์พิพากษาให้จำเลยเสียดอกเบี้ยในจำนวนค่าเสียหายตั้งแต่วันทำละเมิดเป็นการเกินคำขอของโจทก์ที่ขอให้เสียดอกเบี้ยตั้งแต่วันฟ้องข้อนี้เกี่ยวด้วยความสงบเรียบร้อยของประชาชน ศาลฎีกายกขึ้นวินิจฉัยได้เอง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 593/2518นายเล็ก แซ่ผ่อนโจทก์องค์การรับส่งสินค้าและพัสดุภัณฑ์ (ร.ส.พ.) กับพวกจำเลย ป.วิ.พ. ม. 142 ศาลอุทธรณ์พิพากษาให้จำเลยเสียดอกเบี้ยในจำนวนค่าเสียหายตั้งแต่วันทำละเมิดเป็นการเกินคำขอของโจทก์ที่ขอให้เสียดอกเบี้ยตั้งแต่วันฟ้องข้อนี้เกี่ยวด้วยความสงบเรียบร้อยของประชาชน ศาลฎีกายกขึ้นวินิจฉัยได้เอง(ไพโรจน์ ไวกาสี-ประพจน์ ถิระวัฒน์-สมคิด มงคลชาติ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 593/2518นายเล็ก แซ่ผ่อนโจทก์องค์การรับส่งสินค้าและพัสดุภัณฑ์ (ร.ส.พ.) กับพวกจำเลย ป.วิ.พ. ม. 142 ศาลอุทธรณ์พิพากษาให้จำเลยเสียดอกเบี้ยในจำนวนค่าเสียหายตั้งแต่วันทำละเมิดเป็นการเกินคำขอของโจทก์ที่ขอให้เสียดอกเบี้ยตั้งแต่วันฟ้องข้อนี้เกี่ยวด้วยความสงบเรียบร้อยของประชาชน ศาลฎีกายกขึ้นวินิจฉัยได้เอง(ไพโรจน์ ไวกาสี-ประพจน์ ถิระวัฒน์-สมคิด มงคลชาติ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชกฤษฎีกากำหนดให้ผลิตภัณฑ์อุตสาหกรรมกระจกเทมเปอร์ต้องเป็นไปตามมาตรฐานพ.ศ. ๒๕๖๒ สมเด็จพระเจ้าอยู่หัวมหาวชิราลงกรณ บดินทรเทพยวรางกูรให้ไว้ ณ วันที่ ๔ เมษายน พ.ศ. ๒๕๖๒เป็นปีที่ ๔ ในรัชกาลปัจจุบันสมเด็จพระเจ้าอยู่หัวมหาวชิราลงกรณ บดินทรเทพยวรางกูรมีพระราชโองการโปรดเกล้าฯ ให้ประกาศว่าโดยที่เป็นการสมควรกำหนดให้ผลิตภัณฑ์อุตสาหกรรมกระจกเทมเปอร์ต้องเป็นไปตามมาตรฐานและได้มีการดำเนินการตามความในมาตรา๑๘ แห่งพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม(ฉบับที่ ๖) พ.ศ. ๒๕๔๘ แล้วอาศัยอำนาจตามความในมาตรา๑๗๕ ของรัฐธรรมนูญแห่งราชอาณาจักรไทย และมาตรา๑๗ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่าพระราชกฤษฎีกากำหนดให้ผลิตภัณฑ์อุตสาหกรรมกระจกเทมเปอร์ต้องเป็นไปตามมาตรฐาน พ.ศ.๒๕๖๒มาตรา ๒[๑] พระราชกฤษฎีกานี้ให้ใช้บังคับเมื่อพ้นกำหนดสามร้อยหกสิบห้าวันนับแต่วันประกาศในราชกิจจานุเบกษาเป็นต้นไปมาตรา ๓ผลิตภัณฑ์อุตสาหกรรมกระจกเทมเปอร์ต้องเป็นไปตามมาตรฐานเลขที่มอก. ๙๖๕ - ๒๕๖๐ ตามประกาศกระทรวงอุตสาหกรรม ฉบับที่ ๕๐๐๕ (พ.ศ. ๒๕๖๐)ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่องยกเลิกมาตรฐานผลิตภัณฑ์อุตสาหกรรมกระจกสำหรับอาคาร : กระจกนิรภัยเทมเปอร์ และกำหนดมาตรฐานผลิตภัณฑ์อุตสาหกรรมกระจกเทมเปอร์ลงวันที่ ๕ ตุลาคม พ.ศ. ๒๕๖๐มาตรา ๔ ให้รัฐมนตรีว่าการกระทรวงอุตสาหกรรมรักษาการตามพระราชกฤษฎีกานี้ผู้รับสนองพระราชโองการพลเอก ประยุทธ์ จันทร์โอชานายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือ โดยที่มีความจำเป็นต้องควบคุมผลิตภัณฑ์อุตสาหกรรมกระจกเทมเปอร์ให้รองรับการใช้งานที่หลากหลายยิ่งขึ้นและมีคุณภาพสอดคล้องกับมาตรฐานสากลเพื่อป้องกันความเสียหายอันอาจจะเกิดแก่ประชาชนกิจการอุตสาหกรรม และเศรษฐกิจของประเทศ ในการนี้ ได้มีประกาศกระทรวงอุตสาหกรรมฉบับที่ ๕๐๐๕ (พ.ศ. ๒๕๖๐) ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ เรื่อง ยกเลิกมาตรฐานผลิตภัณฑ์อุตสาหกรรมกระจกสำหรับอาคาร :กระจกนิรภัยเทมเปอร์ และกำหนดมาตรฐานผลิตภัณฑ์อุตสาหกรรมกระจกเทมเปอร์ ลงวันที่ ๕ตุลาคม พ.ศ. ๒๕๖๐ และได้มีการดำเนินการจัดให้มีการรับฟังความคิดเห็นของตัวแทนของกลุ่มผู้มีส่วนได้เสียหรือผู้มีประโยชน์เกี่ยวข้องครบถ้วนตามความในมาตรา๑๘ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๖) พ.ศ.๒๕๔๘ แล้ว สมควรกำหนดให้ผลิตภัณฑ์อุตสาหกรรมกระจกเทมเปอร์ต้องเป็นไปตามมาตรฐาน จึงจำเป็นต้องตราพระราชกฤษฎีกานี้ชญานิศ/จัดทำ๑๗ ธันวาคม ๒๕๖๒[๑] ราชกิจจานุเบกษาเล่ม ๑๓๖/ตอนที่ ๔๔ ก/หน้า ๓๕/๖ เมษายน ๒๕๖๒
พระราชกฤษฎีกาพระราชกฤษฎีกากำหนดเขตที่ดินในท้องที่อำเภอบ้านหมี่และอำเภอเมืองลพบุรีจังหวัดลพบุรีให้เป็นเขตปฏิรูปที่ดินพ.ศ. ๒๕๒๐ ภูมิพลอดุลยเดช ป.ร.ให้ไว้ ณ วันที่ ๒๓ มีนาคมพ.ศ. ๒๕๒๐เป็นปีที่ ๓๒ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้า ฯ ให้ประกาศว่าโดยที่เป็นการสมควรกำหนดเขตที่ดินในท้องที่อำเภอบ้านหมี่ และอำเภอเมืองลพบุรี จังหวัดลพบุรี ให้เป็นเขตปฏิรูปที่ดินอาศัยอำนาจตามความในมาตรา๒๐ ของรัฐธรรมนูญแห่งราชอาณาจักรไทย และมาตรา ๒๕แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่อำเภอบ้านหมี่ และอำเภอเมืองลพบุรี จังหวัดลพบุรี ให้เป็นเขตปฏิรูปที่ดินพ.ศ. ๒๕๒๐มาตรา๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเษกษาเป็นต้นไปมาตรา๓ให้ที่ดินในเขตท้องที่อำเภอบ้านหมี่ และอำเภอเมืองลพบุรี จังหวัดลพบุรีภายในแนวเขตตามแผนที่ท้ายพระราชกฤษฎีกานี้เป็นเขตปฏิรูปที่ดินมาตรา๔ ให้รัฐมนตรีว่าการกระทรวงการคลังรัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการธานินทร์ กรัยวิเชียรนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดินในท้องที่อำเภอบ้านหมี่ และอำเภอเมืองลพบุรี จังหวัดลพบุรี ให้เป็นเขตปฏิรูปที่ดินพ.ศ. ๒๕๒๐(ดูข้อมูลจากภาพกฎหมาย)หมายเหตุ :-เหตุผลในการประกาศใช้พระราชกฤษฎีกาฉบับนี้ คือ เนื่องจากในท้องที่อำเภอบ้านหมี่และอำเภอเมืองลพบุรี จังหวัดลพบุรีมีเกษตรกรผู้ไม่มีที่ดินประกอบเกษตรกรรมเป็นของตนเอง หรือมีที่ดินเล็กน้อยไม่เพียงพอแก่การครองชีพและเกษตรกรต้องเช่าที่ดินของผู้อื่นประกอบการเกษตรกรรมอยู่เป็นจำนวนมากสมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้ขึ้นมณฑิตา/ผู้พิมพ์๒๘ พฤศจิกายน ๒๕๕๔ปณตภร/ผู้ตรวจ๓๐ พฤศจิกายน ๒๕๕๔[๑] ราชกิจจานุเบกษาเล่ม ๙๔/ตอนที่ ๒๔/ฉบับพิเศษ หน้า ๑๘/๒๕ มีนาคม ๒๕๒๐
ประกาศกรมสรรพากรเรื่อง หลักฐานการจ่ายเงินเข้ากองทุนรวมเพื่อการเลี้ยงชีพ เพื่อการยกเว้นภาษีเงินได้สําหรับเงินได้เท่าที่ได้จ่ายเป็นค่าซื้อหน่วยลงทุนในกองทุนรวมเพื่อการเลี้ยงชีพ----------------------------------------------------ตามที่ได้มีประกาศอธิบดีกรมสรรพากร เกี่ยวกับภาษีเงินได้ (ฉบับที่ 90) เรื่อง กําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้สําหรับเงินได้เท่าที่ได้จ่ายเป็น ค่าซื้อหน่วยลงทุนในกองทุนรวมเพื่อการเลี้ยงชีพ และการถือหน่วยลงทุนในกองทุนรวมเพื่อการเลี้ยงชีพ ลงวันที่ 12 มีนาคม พ.ศ. 2544 ซึ่งแก้ไขเพิ่มเติมโดยประกาศอธิบดีกรมสรรพากร เกี่ยวกับภาษีเงินได้ (ฉบับที่ 93) เรื่อง กําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้สําหรับเงินได้เท่าที่ได้จ่ายเป็นค่าซื้อหน่วยลงทุนในกองทุนรวมเพื่อการเลี้ยงชีพ และการถือหน่วย ลงทุนในกองทุนรวมเพื่อการเลี้ยงชีพ ลงวันที่ 19 มิถุนายน พ.ศ. 2544 กําหนดให้ผู้มีเงินได้ต้องมีหลักฐานจากกองทุนรวมเพื่อการเลี้ยงชีพที่แสดงได้ว่ามีการจ่ายเงินเข้ากองทุนรวมเพื่อการเลี้ยงชีพ เพื่อการยกเว้นภาษีเงินได้สําหรับเงินได้เท่าที่ได้จ่ายเป็นค่าซื้อหน่วยลงทุนในกองทุนรวมเพื่อการเลี้ยงชีพ กรมสรรพากรจึงกําหนดหลักฐานที่จะใช้ในการยกเว้นภาษีเงินได้สําหรับเงินได้เท่าที่ได้จ่ายเป็นค่าซื้อหน่วยลงทุนในกองทุนรวมเพื่อการเลี้ยงชีพ ดังนี้ข้อ ๑ หลักฐานที่ผู้มีเงินได้ที่ซื้อหน่วยลงทุนในกองทุนรวมเพื่อการเลี้ยงชีพ ต้องใช้ เพื่อการยกเว้นภาษีเงินได้สําหรับเงินได้เท่าที่ได้จ่ายเป็นค่าซื้อหน่วยลงทุนในกองทุนรวมเพื่อการเลี้ยงชีพ ได้แก่ หนังสือรับรองการซื้อหน่วยลงทุนในกองทุนรวมเพื่อการเลี้ยงชีพซึ่งมีข้อความ อย่างน้อยตามที่แนบท้ายประกาศนี้ในกรณีผู้มีเงินได้ได้โอนการลงทุนในหน่วยลงทุนในกองทุนรวมเพื่อการเลี้ยงชีพหนึ่งทั้งหมดหรือบางส่วนไปยังกองทุนรวมเพื่อการเลี้ยงชีพอื่น ต้องมีหลักฐานแสดงการโอน ได้แก่ หนังสือรับรองการโอนหน่วยลงทุนในกองทุนรวมเพื่อการเลี้ยงชีพ ซึ่งมีข้อความอย่างน้อย ตามที่แนบท้ายประกาศนี้ แนบพร้อมหนังสือรับรองการซื้อหน่วยลงทุนในกองทุนรวมเพื่อการเลี้ยงชีพด้วยการลงชื่อของผู้มีหน้าที่ออกหนังสือรับรองการซื้อหน่วยลงทุนในกองทุนรวมเพื่อการเลี้ยงชีพ และหนังสือรับรองการโอนหน่วยลงทุนในกองทุนรวมเพื่อการเลี้ยงชีพในหนังสือ รับรองตามวรรคหนึ่งและวรรคสอง จะใช้วิธีประทับลายมือชื่อผู้มีหน้าที่ออกหนังสือรับรองดังกล่าว หรือจะพิมพ์ลายมือชื่อผู้มีหน้าที่ออกหนังสือรับรองดังกล่าวโดยเครื่องคอมพิวเตอร์ที่ได้มีการเก็บลายมือชื่อไว้ (SCAN) ก็ได้ข้อ ๒ หนังสือรับรองการซื้อหน่วยลงทุนในกองทุนรวมเพื่อการเลี้ยงชีพ และหนังสือ รับรองการโอนหน่วยลงทุนในกองทุนรวมเพื่อการเลี้ยงชีพตามข้อ 1 ต้องจัดทําเป็นภาษาไทยหรือภาษาอังกฤษ หรือถ้าทําเป็นภาษาต่างประเทศอื่นต้องมีคําแปลภาษาไทยกํากับด้วยผู้มีอํานาจลงนาม - ประกาศ ณ วันที่ 25 มกราคม พ.ศ. 2545 ศุภรัตน์ ควัฒน์กุลอธิบดีกรมสรรพากร
ประกาศสำนักนายกรัฐมนตรีประกาศสำนักนายกรัฐมนตรีเรื่องกำหนดให้การเวนคืนอสังหาริมทรัพย์เพื่อสร้างทางหลวงแผ่นดินหมายเลข๓๕๙ สายแยกทางหลวงแผ่นดินหมายเลข ๓๐๔ - สระแก้วเป็นกรณีที่มีความจำเป็นโดยเร่งด่วน------------ ตามที่ได้ประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข ๓๕๙สายแยกทางหลวงแผ่นดินหมายเลข ๓๐๔ - สระแก้ว พ.ศ. ๒๕๔๓ ในท้องที่อำเภอพนมสารคาม อำเภอสนามชัยเขตจังหวัดฉะเชิงเทรา อำเภอศรีมโหสถ อำเภอศรีมหาโพธิ อำเภอกบินทร์บุรีจังหวัดปราจีนบุรี และอำเภอเมืองสระแก้ว อำเภอวัฒนานคร จำกัดสระแก้ว แล้ว นั้น อธิบดีกรมทางหลวงผู้เป็นเจ้าหน้าที่เวนคืนตามพระราชกฤษฎีกาดังกล่าวได้พิจารณาแล้วเห็นว่าการสร้างทางหลวงแผ่นดินสายดังกล่าวเป็นกรณีที่มีความจำเป็นโดยเร่งด่วน เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคซึ่งหากการเวนคืนเนิ่นช้าไปจะเป็นอุปสรรคอย่างมากแก่การพัฒนาเศรษฐกิจและสังคม ดังนั้นอาศัยอำนาจตามความในมาตรา ๖๘ วรรคหนึ่ง แห่งพระราชบัญญัติทางหลวง พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา๓๕ มาตรา ๓๖ มาตรา ๔๘ มาตรา ๔๙ มาตรา ๕๐ และมาตรา ๕๑ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๑๓วรรคหนึ่ง แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๔๙ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะรัฐมนตรีโดยมติเมื่อวันที่๓ ตุลาคม พ.ศ. ๒๕๔๓ จึงกำหนดให้การเวนคืนอสังหาริมทรัพย์เพื่อสร้างทางหลวงแผ่นดินหมายเลข๓๕๙ สายแยกทางหลวงแผ่นดินหมายเลข ๓๐๔ - สระแก้ว ในท้องที่อำเภอพนมสารคามอำเภอสนามชัยเขต จังหวัดฉะเชิงเทรา อำเภอศรีมโหสถ อำเภอศรีมหาโพธิ อำเภอกบินทร์บุรีจังหวัดปราจีนบุรี และอำเภอเมืองสระแก้ว อำเภอวัฒนานคร จังหวัดสระแก้วตามพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข ๓๕๙สายแยกทางหลวงแผ่นดินหมายเลข ๓๐๔ - สระแก้ว พ.ศ. ๒๕๔๓ เป็นกรณีที่มีความจำเป็นโดยเร่งด่วนเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าไปครอบครองหรือใช้อสังหาริมทรัพย์นั้นตามพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ ได้ ประกาศณ วันที่ ๑๔ มกราคม พ.ศ. ๒๕๔๔ ชวน หลีกภัย นายกรัฐมนตรี[รก.๒๕๔๔/พ๔ง/๑๖/๑๗ มกราคม ๒๕๔๔] ชไมพร/แก้ไข ๓๐เมษายน ๒๕๔๕
ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางฉบับที่๑๖๙๔ (พ.ศ. ๒๕๔๙)เรื่องกำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด๓ สายที่ ๗๕๕ โรงเรียนภัทรนุสรณ์-หมู่บ้านอ้อมน้อย เป็นวงกลมหมู่บ้านอ้อมน้อย-สามพราน-คลองใหม่และให้มีรายละเอียดเส้นทางแยกช่วงหมู่บ้านอ้อมน้อย-โรงเรียนยอแซฟอุปถัมภ์-โรงเรียนภัทรนุสรณ์[๑] ตามที่ได้มีประกาศคณะกรรมการควบคุมการขนส่งทางบกกลางฉบับที่ ๑๔๘๑ (พ.ศ. ๒๕๔๗) ประกาศ ณ วันที่ ๑๕ พฤศจิกายน ๒๕๔๗ กำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด ๓ สายที่ ๗๕๕ โรงเรียนวัดดงเกตุ-หมู่บ้านอ้อมน้อย เป็น โรงเรียนภัทรนุสรณ์-หมู่บ้านอ้อมน้อยนั้นคณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าวฉะนั้น อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบกพ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง ในการประชุมครั้งที่ ๑๒/๒๕๔๙เมื่อวันที่ ๔ กรกฎาคม ๒๕๔๙ จึงให้กำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด ๓ สายที่ ๗๕๕ โรงเรียนภัทรนุสรณ์-หมู่บ้านอ้อมน้อย เป็น วงกลมหมู่บ้านอ้อมน้อย-สามพราน-คลองใหม่และให้มีรายละเอียดเส้นทางแยกช่วงหมู่บ้านอ้อมน้อย-โรงเรียนยอแซฟอุปถัมภ์-โรงเรียนภัทรนุสรณ์โดยให้ใช้รายละเอียดเส้นทาง ดังต่อไปนี้สายที่๗๕๕ วงกลมหมู่บ้านอ้อมน้อย-สามพราน-คลองใหม่เริ่มต้นจากสถานที่จอดรถโดยสารประจำทางบริเวณหมู่บ้านอ้อมน้อยไปตามซอยหมู่บ้านอ้อมน้อย แยกขวาไปตามถนนพุทธมณฑลสาย ๕ แยกขวาไปตามทางหลวงแผ่นดินหมายเลข๔ (ถนนเพชรเกษม) ผ่านตลาดหมู่บ้านสามพราน แยกซ้ายเข้าซอยวัดเทียนดัด แยกขวาเข้าซอยเซนคาเบรียลแยกซ้ายไปตามทางหลวงชนบท (สายโรมันคาทอลิก-ดงเกตุ) ผ่านวัดนักบุญเปโตร ถึงโรงเรียนบ้านดงเกตุตรงไปตามทางหลวงชนบท (อบจ. นฐ.) ข้ามสะพานข้ามแม่น้ำท่าจีน (สะพานบุญรัฐประชานุวัฒน์)ผ่านอำเภอสามพราน ตลาดสามพราน ไปตามถนนสุขาภิบาล ๑ แยกขวาไปตามถนนสุขาภิบาล ๓ถึงโรงเรียนภัทรนุสรณ์ ย้อนกลับไปตามแนวเส้นทางเดิม แยกขวาไปตามถนนสุขาภิบาล ๑ แยกขวาไปตามทางหลวงชนบทหมายเลขนฐ. ๑๐๓๔ แยกขวาไปตามทางหลวงแผ่นดินหมายเลข ๔ (ถนนเพชรเกษม) ผ่านแยกถนนไร่ขิง โรงเรียนยอแซฟอุปถัมภ์ตลาดหมู่บ้านสามพราน แยกซ้ายไปตามถนนพุทธมณฑลสาย ๕ แยกซ้ายไปตามซอยหมู่บ้านอ้อมน้อยไปสุดเส้นทาง ณ สถานที่จอดรถโดยสารประจำทางบริเวณหมู่บ้านอ้อมน้อยช่วงหมู่บ้านอ้อมน้อย-โรงเรียนยอแซฟอุปถัมภ์-โรงเรียนภัทรนุสรณ์เริ่มต้นจากสถานที่จอดรถโดยสารประจำทางบริเวณหมู่บ้านอ้อมน้อย ไปตามซอยหมู่บ้านอ้อมน้อยแยกขวาไปตามถนนพุทธมณฑล สาย ๕ แยกขวาไปตามทางหลวงแผ่นดินหมายเลข ๔ (ถนนเพชรเกษม) ผ่านตลาดหมู่บ้านสามพรานผ่านโรงเรียนยอแซฟอุปถัมภ์ แยกซ้ายไปตามทางหลวงชนบท (สายโรมันคาทอลิก-ดงเกตุ) ผ่านวัดนักบุญเปรโตถึงโรงเรียนบ้านดงเกตุ ตรงไปตามทางหลวงชนบท (อบจ. นฐ.) ข้ามสะพานข้ามแม่น้ำท่าจีน(สะพานบุญรัฐประชานุวัฒน์) ผ่านอำเภอสามพราน ตลาดสามพราน ไปตามถนนสุขาภิบาล ๑ แยกขวาไปตามถนนสุขาภิบาล๓ ไปสุดเส้นทาง ณ สถานที่จอดรถโดยสารประจำทางบริเวณโรงเรียนภัทรนุสรณ์ประกาศณ วันที่ ๒๔ กรกฎาคม พ.ศ. ๒๕๔๙คำรบลักขิ์สุรัสวดีรองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางนันทนา/ผู้จัดทำ๑๓ กันยายน ๒๕๔๙[๑]ราชกิจจานุเบกษา เล่ม ๑๒๓/ตอนที่ ๙๐ ง/หน้า ๑๒๖/๗ กันยายน ๒๕๔๙
ข้อกำหนดมหาวิทยาลัยมหามกุฏราชวิทยาลัยข้อกำหนดมหาวิทยาลัยมหามกุฏราชวิทยาลัยว่าด้วยการจัดตั้งส่วนงาน พ.ศ. ๒๕๔๑ อาศัยอำนาจตามความในมาตรา ๘ และมาตรา ๙ วรรคแรก และมาตรา ๑๙(๒) และ (๔) แห่งพระราชบัญญัติมหาวิทยาลัยมหามกุฏราชวิทยาลัย พ.ศ. ๒๕๔๐และมติที่ประชุมสภามหาวิทยาลัย ครั้งที่ ๙/๒๕๔๑ วันที่ ๒๖ สิงหาคม พ.ศ. ๒๕๔๑ให้ตราข้อกำหนดไว้ ดังนี้ข้อ ๑ ข้อกำหนดนี้เรียกว่าข้อกำหนดมหาวิทยาลัยมหามกุฏราชวิทยาลัยว่าด้วย การจัดตั้งส่วนงาน พ.ศ. ๒๕๔๑ข้อ ๒[๑] ให้ใช้ข้อกำหนดนี้ตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้อธิการบดีมหาวิทยาลัยมหามกุฏราชวิทยาลัยรักษาการตามข้อกำหนดนี้ข้อ ๔ ให้มหาวิทยาลัยมหามกุฎราชวิทยาลัยมีส่วนงานดังนี้(๑) สำนักงานอธิการบดี(๒) คณะมนุษยศาสตร์(๓) คณะศาสนาและปรัชญา(๔) คณะศึกษาศาสตร์(๕) คณะสังคมศาสตร์(๖) บัณฑิตวิทยาลัย(๗) วิทยาลัยศาสนศาสตร์มหาวชิราลงกรณราชวิทยาลัย(๘) วิทยาลัยศาสนศาสตร์ร้อยเอ็ด(๙) วิทยาลัยศาสนศาสตร์ล้านนา(๑๐) วิทยาลัยศาสนศาสตร์ศรีธรรมาโศกราช(๑๑) วิทยาลัยศาสนศาสตร์ศรีล้านช้าง(๑๒) วิทยาลัยศาสนศาสตร์สิรินธรราชวิทยาลัย(๑๓) วิทยาลัยศาสนศาสตร์อีสาน(๑๔) ศูนย์บริการวิชาการ(๑๕) ศูนย์บริการวิชาการ มหาวชิราลงกรณราชวิทยาลัย(๑๖) ศูนย์บริการวิชาการ ร้อยเอ็ด(๑๗) ศูนย์บริการวิชาการ ล้านนา(๑๘) ศูนย์บริการวิชาการ ศรีธรรมาโศกราช(๑๙) ศูนย์บริการวิชาการ ศรีล้านช้าง(๒๐) ศูนย์บริการวิชาการ สิรินธรราชวิทยาลัย(๒๑) ศูนย์บริการวิชาการ อีสาน(๒๒) สถาบันวิจัยญาณสังวรประกาศ ณ วันที่ ๑๙ กันยายน พ.ศ. ๒๕๔๑สมเด็จพระญาณสังวรนายกสภามหาวิทยาลัยมหามกุฏราชวิทยาลัยวิภา/ผู้จัดทำ๓พฤศจิกายน ๒๕๕๓วรวิมล/ผู้ตรวจ๒๗ พฤษภาคม ๒๕๕๔[๑] ราชกิจจานุเบกษาเล่ม ๑๑๕/ตอนพิเศษ ๑๐๐ ง/หน้า ๒๓/๒๗ ตุลาคม ๒๕๔๑
ประกาศกระทรวงสาธารณสุขเรื่อง จัดตั้งสถานพยาบาลประเภทสถานฟื้นฟูสมรรถภาพ(ฉบับที่ ๑๔)พ.ศ. ๒๕๖๓ อาศัยอำนาจตามความในมาตรา๖ วรรคหนึ่ง และมาตรา ๘ (๗) แห่งพระราชบัญญัติยาเสพติดให้โทษ พ.ศ.๒๕๒๒ รัฐมนตรีว่าการกระทรวงสาธารณสุขโดยความเห็นชอบของคณะกรรมการควบคุมยาเสพติดให้โทษในการประชุมครั้งที่ ๔๑๓ - ๒/๒๕๖๓ วันที่ ๒๕ กุมภาพันธ์ พ.ศ. ๒๕๖๓ ออกประกาศไว้ ดังต่อไปนี้ข้อ ๑ ให้ยกเลิกความในลำดับย่อยที่ ๘.๖ ซีซั่น รีทรีท(ไทยแลนด์) ในลำดับที่ ๘ จังหวัดเชียงใหม่ ของข้อ ๑ แห่งประกาศกระทรวงสาธารณสุข เรื่องจัดตั้งสถานพยาบาล ประเภทสถานฟื้นฟูสมรรถภาพ พ.ศ. ๒๕๕๕ ลงวันที่ ๑๓ กรกฎาคม พ.ศ. ๒๕๕๕ซึ่งแก้ไขเพิ่มเติมโดยประกาศกระทรวงสาธารณสุข เรื่อง จัดตั้งสถานพยาบาล ประเภทสถานฟื้นฟูสมรรถภาพ(ฉบับที่ ๑๐) พ.ศ. ๒๕๖๑ ลงวันที่ ๑๕ พฤษภาคม พ.ศ. ๒๕๖๑ และให้ใช้ความต่อไปนี้แทน๘.๖ ริเวอร์ รีแฮบ เลขที่๑๘๑ หมู่ ๖ ตำบลสันผีเสื้ออำเภอเมืองเชียงใหม่ จังหวัดเชียงใหม่ข้อ ๒ ให้เพิ่มสถานพยาบาลดังต่อไปนี้ เป็นลำดับที่๔๒ จังหวัดระนอง และลำดับที่ ๔๓ จังหวัดมหาสารคาม ของข้อ ๑ แห่งประกาศกระทรวงสาธารณสุขเรื่อง จัดตั้งสถานพยาบาล ประเภทสถานฟื้นฟูสมรรถภาพพ.ศ. ๒๕๕๕ ลงวันที่ ๑๓ กรกฎาคม พ.ศ. ๒๕๕๕ ซึ่งแก้ไขเพิ่มเติมโดยประกาศกระทรวงสาธารณสุขเรื่อง จัดตั้งสถานพยาบาล ประเภทสถานฟื้นฟูสมรรถภาพ (ฉบับที่ ๑๑) พ.ศ. ๒๕๖๑ ลงวันที่๓ กรกฎาคม พ.ศ. ๒๕๖๑๔๒. จังหวัดระนอง๔๒.๑ บ้านสุวรรณ เลขที่๘๑ หมู่ ๓ ตำบลลำเลียง อำเภอกระบุรีจังหวัดระนอง๔๓. จังหวัดมหาสารคาม๔๓.๑ ศูนย์สงเคราะห์และฟื้นฟู เลขที่ ๑๘๑ หมู่๔ ตำบลเกิ้ง วัดบึงวังยาว อำเภอเมืองมหาสารคามจังหวัดมหาสารคามข้อ ๓[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณวันที่ ๒๘ พฤษภาคม พ.ศ. ๒๕๖๓อนุทิน ชาญวีรกูลรัฐมนตรีว่าการกระทรวงสาธารณสุขวิวรรธน์/ธนบดี/จัดทำ๓๑ มกราคม ๒๕๖๔สุภาทิพย์/ตรวจ๒ กุมภาพันธ์๒๕๖๔[๑] ราชกิจจานุเบกษาเล่ม ๑๓๗/ตอนพิเศษ ๑๖๕ ง/หน้า ๑๔/๒๐ กรกฎาคม ๒๕๖๓
คำพิพากษาศาลฎีกาที่ 62313หลักกฎหมาย: โจทก์มิได้อุทธรณ์โต้เถียงข้อเท็จจริงที่ศาลแรงงานกลางรับฟังมา แต่อุทธรณ์ว่าข้อเท็จจริงที่ศาลแรงงานกลางฟังมาถือได้ว่าจำเลยกระทำการขัดต่อกฎหมายแรงงาน และถือได้ว่าเป็นการเลิกจ้างโจทก์ เป็นปัญหาข้อกฎหมาย ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 346/2526นางสาวลำภู อาดัน กับพวกโจทก์บริษัทผลิตภัณฑ์อาหารกรุงเทพฯ จำกัดจำเลย พ.ร.บ.จัดตั้งศาลแรงงานและวิธีพิจารณาคดีแรงงาน พ.ศ.2522 ม. 54โจทก์มิได้อุทธรณ์โต้เถียงข้อเท็จจริงที่ศาลแรงงานกลางรับฟังมา แต่อุทธรณ์ว่าข้อเท็จจริงที่ศาลแรงงานกลางฟังมาถือได้ว่าจำเลยกระทำการขัดต่อกฎหมายแรงงาน และถือได้ว่าเป็นการเลิกจ้างโจทก์ เป็นปัญหาข้อกฎหมาย(ไพศาล สว่างเนตร-ขจร หะวานนท์-วรา ไวยหงษ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 346/2526นางสาวลำภู อาดัน กับพวกโจทก์บริษัทผลิตภัณฑ์อาหารกรุงเทพฯ จำกัดจำเลย พ.ร.บ.จัดตั้งศาลแรงงานและวิธีพิจารณาคดีแรงงาน พ.ศ.2522 ม. 54โจทก์มิได้อุทธรณ์โต้เถียงข้อเท็จจริงที่ศาลแรงงานกลางรับฟังมา แต่อุทธรณ์ว่าข้อเท็จจริงที่ศาลแรงงานกลางฟังมาถือได้ว่าจำเลยกระทำการขัดต่อกฎหมายแรงงาน และถือได้ว่าเป็นการเลิกจ้างโจทก์ เป็นปัญหาข้อกฎหมาย(ไพศาล สว่างเนตร-ขจร หะวานนท์-วรา ไวยหงษ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คําสั่งกรมสรรพากรที่ ป. 105/2544เรื่อง ภาษีเงินได้นิติบุคคล การพิจารณาเหตุอันสมควรตามมาตรา 65 ทวิ (4) และกรณีคํานวณรายได้รายจ่ายตามมาตรา 65 วรรคสาม แห่งประมวลรัษฎากร--------------------------------------------เพื่อให้เจ้าพนักงานสรรพากรถือเป็นแนวทางปฏิบัติในการตรวจและแนะนําสําหรับการพิจารณาเหตุอันสมควรตามมาตรา 65 ทวิ (4) และกรณีคํานวณรายได้และรายจ่ายของบริษัทหรือห้างหุ้นส่วนนิติบุคคลตามมาตรา 65 วรรคสามแห่งประมวลรัษฎากร กรมสรรพากร จึงมีคําสั่งดังต่อไปนี้ข้อ ๑ ให้เพิ่มความต่อไปนี้เป็น (6) ของบทนิยามคําว่า สถาบันการเงินในวรรคหนึ่งของข้อ 5 แห่งคําสั่งกรมสรรพากร ที่ ป.95/2543 เรื่อง ภาษีเงินได้นิติบุคคล การพิจารณาเหตุอันสมควรตามมาตรา 65 ทวิ (4) และกรณีคํานวณรายได้รายจ่ายตาม มาตรา 65 วรรคสาม แห่งประมวลรัษฎากร ลงวันที่ 14 มกราคม พ.ศ. 2543"(6) บรรษัทบริหารสินทรัพย์สถาบันการเงินตามกฎหมายว่าด้วยบรรษัทบริหารสินทรัพย์สถาบันการเงิน"ข้อ ๒ คําสั่งนี้ให้ใช้บังคับตั้งแต่วันที่ 1 ตุลาคม พ.ศ. 2542 เป็นต้นไปผู้มีอํานาจลงนาม - สั่ง ณ วันที่ 13 กุมภาพันธ์ พ.ศ. 2544 ศุภรัตน์ ควัฒน์กุลอธิบดีกรมสรรพากร